Drie beseer in ongeluk op plaasParamedici staan die man by. Foto: IPSS ŉ Man moes Vrydag met ŉ helikopter na ŉ hospitaal geneem word nadat sy bene in ŉ ongeluk op plaas in KwaZulu-Natal vergruis is. Twee mans is ook tydens die voorval beseer. Paul Herbst, woordvoerder van IPSS Medical Rescue, het gesê die voorval het op ŉ plaas in die Tongaat-omgewing plaasgevind. “Drie plaaswerkers het op ŉ sleepwa agter ŉ trekker gery toe die sleepwa op een of ander manier omgeslaan het. Een van die werkers se bene is deur die sleepwa vergruis en hy het kritieke beserings opgedoen. Die ander twee werkers het matige beserings tydens die ongeluk opgedoen,” het Herbst gesê. Die plaaswerker is met die Black Eagle/IPSS-helikopter na die Lenmed Ethekweni-hospitaal geneem vir mediese behandeling. Die ander twee werkers is met ŉ ambulans na ŉ nabygeleë hospitaal geneem. Paramedici staan die man by. Foto: IPSS